PATVIRTINTA

Gelgaudiškio „Šaltinio“ specialiojo

ugdymo centro direktoriaus

2021 m. rugsėjo 1 d. įsakymu Nr. V-5

**2021-2022 MOKSLO METŲ PRADINIO, PAGRINDINIO, SOCIALINIŲ ĮGŪDŽIŲ UGDYMO INDIVIDUALIZUOTŲ, NEFORMALIOJO ŠVIETIMO PROGRAMŲ** **UGDYMO PLANAS**

**I. BENDROSIOS NUOSTATOS**

1. Gelgaudiškio „Šaltinio“ specialiojo ugdymo centro (toliau – centras) 2021-2022 mokslo metų ugdymo planas reglamentuoja pradinio, pagrindinio, socialinių įgūdžių ugdymo individualizuotų, neformaliojo švietimo programų įgyvendinimą mokiniams, turintiems didelių ir labai didelių specialiųjų ugdymo(si) poreikių.

2. Centro ugdymo planas parengtas ir sudarytas vadovaujantis Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688 „Dėl 2021-2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, 2020 m. rugpjūčio 5 d. Nr. V-1159  „Dėl švietimo ir mokslo ministro 2011 m. liepos 8 d. įsakymo Nr. V-1228 „Dėl specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“ pakeitimo, 2020 m. rugpjūčio 3 d. Nr. V-1132 „Dėl švietimo ir mokslo ministro 2017 m. rugpjūčio 30 d. įsakymo Nr. V-663 „Dėl psichologinės pagalbos teikimo tvarkos aprašo patvirtinimo“ pakeitimo, 2020 m. rugpjūčio 3 d. Nr. V-1133 „Dėl švietimo ir mokslo ministro 2016 m. lapkričio 2 d. įsakymo Nr. . V-950 „Dėl socialinės pedagoginės pagalbos teikimo vaikui ir mokiniui tvarkos aprašo patvirtinimo“ pakeitimo, 2020 m. rugpjūčio 3 d. Nr. V-1134 „Dėl švietimo ir mokslo ministro 2011 m. balandžio 11 d. įsakymo Nr. V-579 „Dėl mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ pakeitimo, 2020 m. rugpjūčio 3 d. Nr. V-1129  „Dėl švietimo ir mokslo ministro 2012 m. birželio 28 d. įsakymo Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ pakeitimo, Valstybės lygio ekstremaliosios situacijos valstybės operacijų vadovo sprendimais 2020 m. rugpjūčio 17 d. Nr. V-1839 „Dėl pradinio ugdymo organizavimo būtinų sąlygų“, 2020m. rugpjūčio 17 d. Nr. V-1838 „Dėl pagrindinio ir vidurinio ugdymo organizavimo būtinų sąlygų“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ atsižvelgiant į į centrui skirtas mokymo lėšas.

3. Ugdymo turinio kūrimas grindžiamas centro bendruomenės – mokytojų, mokinių ir jų tėvų (globėjų) bendradarbiavimu ir demokratinėmis nuostatomis.

4. Sudarant ugdymo planą atsižvelgta į klasei ir dalyko programai skirtą minimalų pamokų skaičių, mokinių poreikius bei centro galimybes, išplečiant meninės raiškos ir technologines kryptis.

5. Centro ugdymo planas parengtas ugdymo plano rengimo darbo grupės, sudarytos centro direktoriaus 2021-06-16 įsakymu Nr. VT-24 ,,Dėl 2021-2022 ir 2022-2023 mokslo metų ugdymo plano projekto parengimo“, vieniems mokslo metams ( 2021-2022 m. m.).

6. Centro ugdymo planą vadovas tvirtina iki mokslo metų pradžios suderinęs su centro taryba taip pat su savininko teises ir pareigas įgyvendinančia institucija - Šakių savivaldybe.

7. Centras mokinio, turinčio specialiųjų ugdymo(si) poreikių, ugdymą organizuoja vadovaudamasis Mokinių, turinčių specialiųjų ugdymo(si) poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795.

8. Ugdymo planas rengiamas mokiniui, turinčiam specialiųjų ugdymosi poreikių, atsižvelgiant į ugdymo programą (pradinio, pagrindinio bei socialinių įgūdžių ugdymo), pedagoginės psichologinės ar švietimo pagalbos tarnybos rekomendacijas, ugdymo formą ir mokymo organizavimo būdą, centro galimybes.

**UGDYMO ORGANIZAVIMAS**

**PIRMAS SKIRSNIS**

**MOKSLO METŲ TRUKMĖ**

9. Centras dirba penkias dienas per savaitę.

10. Ugdymo procesas prasideda 2021 m. rugsėjo 1 d., baigiamas:

10.1. 1-4 klasėse 2022 m. birželio 9 d.,

10.2. 5-10 ir socialinių įgūdžių ugdymo klasėse – 2022 m. birželio 23 d.

10.3. Ugdymo proceso trukmė savaitėmis:

|  |  |  |
| --- | --- | --- |
| Klasė | Ugdymo proceso trukmė  | Ugdymo proceso trukmė  |
| 1-4 | 35 | 175 |
| 5-10 | 37 | 185 |
| Socialinių įgūdžių ugdymo klasė | 37 | 185 |

11. Mokslo metai skirstomi pusmečiais. Pusmečių datas nustato centro direktorius, suderinęs su Centro taryba. Nustatyta tokia pusmečių trukmė:

11.1. Pirmas pusmetis: 2021 m. rugsėjo 1 d. – 2022 m. sausio 31 d.,

11.2. Antras pusmetis: 2022 m. vasario 1 d. – 2022 m. birželio 23 d., pradinėms klasėms 2022 m. birželio 9 d.

12. Pamokos pradedamos 8.30 val., penktadienį 8.15 val. Pamokų trukmė 1 klasėje – 35, 2-4, 5-10 ir socialinių įgūdžių ugdymo klasėse – 45 minutės, pertraukos – 10 minučių.

13. Pamokų laikas:

|  |  |
| --- | --- |
| Pirmadienis- ketvirtadienis | Penktadienis |
| 1 pamoka - 8.30 – 9.15 | 1 pamoka – 8.15-9.00 |
| 2 pamoka – 9.25 – 10.10 | 2 pamoka – 9.10-9.55 |
| 3 pamoka – 10.20-11.05 | 3 pamoka – 10.05-10.50 |
| 4 pamoka – 11.15- 12.0012.00 – 12.30 pietūs lav. kl.  | 4 pamoka – 11.00-11.45 |
| 5 pamoka – 12.10 -12.55 12.55-13.15 pietūs 1-10, SIU kl.  | 5 pamoka – 11.55-12.40 |
| 6 pamoka - 13.15 – 14.00 |  |
| 7 pamoka – 14.10 – 14.55 |  |

14. Mokinių atostogų trukmė kalendorinėmis dienomis:

14.1. 1-4. 5-10 ir socialinių įgūdžių ugdymo klasių mokiniams:

|  |  |  |
| --- | --- | --- |
| Atostogos | Atostogos prasideda | Atostogos baigiasi |
| Rudens | 2021-11-03 | 2021-11-05 |
| Žiemos (Kalėdų) | 2021-12-272022-02-14 | 2022-01-072022-02-18 |
| Pavasario (Velykų) | 2022-04-19 | 2022-04-22 |
| Vasaros1-4 klasės5-10 ir SIU klasės | 2022-06-102022-06-24 | 2022-08-312022-08-31 |

 15. Vadovaujantis centro pedagogų posėdžio 2021-08-30 Nr. 4. nutarimu 2021-2022 mokslo metais 5 ugdymo dienos pagrindiniame ugdyme ir socialinių įgūdžių ugdymo klasėse (2021-06-09/16) skiriamos pamokinei veiklai, o kitos penkios ugdymo dienos (2021-06-17/23) (2021-06-03/09 pradiniame ugdyme) skiriamos fizinės, emocinės, psichinės sveikatos ugdymui netradicinėse aplinkose. Mokiniams siūlomos ekskursijos, edukacijos, projektinė veikla.

 16. Pagrindinė ugdymo proceso organizavimo forma – pamoka. Tvarkaraščiai sudaromi 2 pamokoms ar veikloms iš karto.

 17. Pradinio, pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

 17. 1. Ekstremali temperatūra mokyklos ir (ar) gyvenamojoje teritorijoje:

 17.1.1. minus 20 °C ar žemesnė – 1–4 ir 5 klasių mokiniams;

 17. 1.2. minus 25 °C ar žemesnė – 6–10, I–IV gimnazijos klasių mokiniams;

 17.1.3. 30 °C ar aukštesnė – 5–10, I–IV gimnazijos klasių mokiniams.

 17.2. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

 17. 2.1. mažinančius / šalinančius pavojų mokinių sveikatai ir gyvybei;

 17.2.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu);

 17.2.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

 17.3. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuojant nuotoliniu mokymo būdu, mokykla:

 17.3.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

 17.3.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

 17.3.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

 17.3.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

 17.3.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

 17.3.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

 17.3.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

 17.3.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

 17.3.9. numato mokinių ir jų tėvų (globėjų, rūpintojų) informavimo būdus;

 17.3.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

 17.3.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

 17.3.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

18. Minimalus laikas pradinio ugdymo individualizuotoms programoms įgyvendinti organizuojant ugdymo procesą grupinio mokymosi forma kasdieniu ar nuotoliniu mokymo proceso organizavimo būdu vykdomas vadovaujantis Bendrųjų ugdymo planų 75 punktu (nežymus intelekto sutrikimas) ir 6 priedo 6 punktu (vidutinis ir žymus intelekto sutrikimas). Minimalus laikas, numatytas ugdymo programoms įgyvendinti, esant ypatingoms aplinkybėms negali būti mažinamas.

19. Minimalus laikas pagrindinio ir vidurinio ugdymo (socialinių įgūdžių ugdymo) individualizuotoms programoms įgyvendinti organizuojant ugdymo procesą grupinio mokymosi forma kasdieniu ar nuotoliniu mokymo proceso organizavimo būdu vykdomas vadovaujantis Bendrųjų ugdymo planų 109 (nežymus intelekto sutrikimas) ir 6 priedo 9 punktą (vidutinis, žymus ir labai žymus intelekto sutrikimas). Minimalus laikas, numatytas ugdymo programoms įgyvendinti, esant ypatingoms aplinkybėms negali būti mažinamas.

20. Minimalus laikas vidurinio ugdymo (socialinių įgūdžių ugdymo) individualizuotoms programoms įgyvendinti organizuojant ugdymo procesą grupinio mokymosi forma kasdieniu ar nuotoliniu mokymo proceso organizavimo būdu vykdomas vadovaujantis Bendrųjų ugdymo planų 6 priedo 15 punktu. Ugdymo turinys atsižvelgiant į mokinio galias yra diferencijuojamas. Minimalus laikas, numatytas ugdymo programoms įgyvendinti, esant ypatingoms aplinkybėms negali būti mažinamas.

21. Centro vadovas iškilus situacijai, keliančiai pavojų mokinių gyvybei ir sveikatai ar paskelbus ekstremalią padėtį priima sprendimus dėl ugdymo proceso koregavimo ar sustabdymo. Apie priimtus sprendimus centro vadovas informuoja savivaldybės vykdomąją instituciją ar jos įgaliotą asmenį.

**ANTRAS SKIRSNIS**

 **CENTRO UGDYMO PLANO RENGIMAS**

 22. Centro ugdymo planą, kuriame aprašomas centre vykdomų programų per vienerius mokslo metus įgyvendinimas, rengia vadovo įsakymu sudaryta darbo grupė. Grupės darbui vadovauja ugdymo skyriaus vedėjas.

 23. Centro ugdymo plane, atsižvelgiant į centro kontekstą, numatoma:

 23.1. konkrečios klasės mokomieji dalykai ir jiems skiriamas pamokų skaičius;

 23.2. ugdymo proceso organizavimo forma (-os);

 23.3. švietimo pagalbos teikimas;

 23.4. informacinių technologijų naudojimas;

 23.5. neformaliojo vaikų švietimo programų pasiūla ir organizavimas;

 23.6. pamokų, skirtų mokinio ugdymo poreikiams ir mokymosi pagalbai teikti, panaudojimas;

 24. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą integruojama į mokomuosius dalykus, 5, 6 klasėse vedama atskira pamoka, kitose vyresnėse klasėse programa integruojama į technologijų pamokas.

 25. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa) integruojama į socialinio pedagogo, psichologo ir visuomenės sveikatos priežiūros specialisto darbo programas. Programa vykdoma pamokine forma.

 26. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa) integruojama į klasių vadovų ir socialinio pedagogo darbo planus ir vykdoma klasių valandėlių metu.

 27. Prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“ įgyvendinama integruojant į socialinio pedagogo, klasės vadovų ir auklėjamojo darbo programas, planus.

 28. Darbo grupė parengia centro ugdymo plano projektą, kuris suderinamas su centro taryba, taip pat su Šakių rajono savivaldybės administracijos atsakingais asmenimis. Centro ugdymo planą vadovas tvirtina iki mokslo metų pradžios.

 29. Centras gali skirti ir didesnį už minimalų pamokų skaičių privalomiems dalykams mokytis – tam gali būti panaudojamos pamokos, skirtos mokinio mokymosi poreikiams tenkinti ir mokymosi pagalbai teikti.

 30. Be privalomų mokytis dalykų, mokinys gali pasirinkti mokytis centro siūlomus papildomai mokytis dalykus:

 30.1.  įvairių krypčių neformaliojo vaikų švietimo programas, atitinkančias mokinių saviraiškos poreikius. Šios veiklos įgyvendinamos per neformaliajam vaikų švietimui skirtas valandas (neformaliojo ugdymo valandos / pamokos trukmė – 45 min.), numatytas Bendrųjų ugdymo planų 75, 109, 6 priedo 6, 9, 15 punktais. Neformaliojo vaikų švietimo programose dalyvaujančius mokinius centras žymi Mokinių registre.

31. Centro ugdymo planas parengtas vieneriems mokslo metams. Centro vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, centras kiekvienam mokiniui sudaro individualų pagalbos planą, kuris gali būti individualaus ugdymo plano sudėtinė dalis, paskiria pagalbos plano įgyvendinimą koordinuojantį asmenį. Koordinuojantis asmuo kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

**TREČIAS SKIRSNIS**

**UGDYMO VEIKLŲ ĮGYVENDINIMAS**

 32. Į ugdymo turinį integruojamos nacionalinio saugumo (istorija, pilietiškumo pagrindai, informacinio raštingumo (informacinės technologijos), verslumo (klasių vadovų planai), finansinio raštingumo (klasių vadovų ir socialinio pedagogo, matematikos dalyko planai), antikorupcinio ugdymo (klasių vadovų planai).

 33. Etninės kultūros ugdymas:

 33.1. pradinio ugdymo programoje etninės kultūros ugdymas integruojamas į dalykų programas ir neformaliojo vaikų švietimo veiklas;

 33.2. pagrindinio ugdymo programoje etninės kultūrinės veiklos įgyvendinamos vadovaujantis Pagrindinio ugdymo etninės kultūros bendrąja programa, vidurinio ugdymo programoje – vadovaujantis Vidurinio ugdymo etninės kultūros bendrąja programa, kurios patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“ ir integruojamos į įvairių dalykų turinį.

 34. Ugdymo veiklos organizuojamos už centro ribų, pavyzdžiui, muziejuose, atviros prieigos centruose ir kt.

 35. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Skirtingo amžiaus mokiniams gali būti numatomas skirtingas socialinės-pilietinės veiklos pamokų (valandų) skaičius. Socialinė-pilietinė veikla fiksuojama dienyne. Ją fiksuoja klasės vadovas.

 36. Centras sudaro galimybes mokiniui kiekvieną dieną – prieš pamokas ar (ir) tarp pamokų – užsiimti aktyvia veikla. Pertraukoms po kiekvienos pamokos skiriama 10 min. aktyvi pertrauka.

**KETVIRTAS SKIRSNIS**

**MOKINIO PAŽANGOS IR PASIEKIMŲ VERTINIMAS**

37. Planuodamas ugdymo turinį pedagogas planuoja mokinių pažangos ir pasiekimų vertinimą, jį sieja su ugdymo tikslais, atsižvelgdamas į mokinių mokymosi patirtį bei gebėjimus.

38. Mokinių pažangos ir pasiekimų vertinimas grindžiamas aiškiais, mokiniams suprantamais kriterijais. Kiekvieno dalyko mokytojas taiko individualią vertinimo sistemą.

39. Mokinių daromą pažangą ar ugdymo(-si) sunkumus mokytojas reguliariai aptaria su pačiais moksleiviais ir jų tėvais individualių susitikimų metu pagal poreikį, vaiko gerovės komisijoje, bet ne rečiau, kaip kartą per pusmetį.

40. Mokiniams, besimokantiems pagal pradinio ugdymo individualizuotą programą, pažanga ir pasiekimai pažymiais nevertinami. Pradinių klasių mokinių pasiekimų vertinimas vykdomas vadovaujantis mokinių pažangos ir pasiekimų vertinimo tvarkos aprašu, patvirtintu centro direktoriaus 2017 m. kovo 2 d. įsakymu Nr. V – 8.

41. 5-10 klasėse mokinių pasiekimai vertinami taikant 10 balų vertinimo sistemą, vadovaujantis mokinių pažangos ir pasiekimų vertinimo tvarkos aprašu, patvirtintu centro direktoriaus 2017 m. kovo 2 d. įsakymu Nr. V – 8. Dorinio ugdymo (tikybos, etikos), žmogaus

saugos ir dailės pamokose mokinių pažanga vertinama įrašu „įskaityta“. Mokytojai taiko individualias pačių sukurtas, mokiniams pritaikytas vertinimo sistemas.

42. 5-10 lavinamųjų ir socialinių įgūdžių ugdymo klasių mokinių pažanga ir ugdymosi pasiekimai pažymiais nevertinami, įrašoma ,,įskaityta“, ,,neįskaityta“. Jiems taikomas paskatinamasis vertinimo metodas. Mokslo metų pabaigoje kiekvienam mokiniui suformuojamas pasiekimų vertinimo aprašas. Mokinio pasiekimai aptariami Vaiko gerovės komisijoje.

43. Moksleiviui, pagal gydytojo pažymą atleistam nuo kūno kultūros pamokų, pusmečių ar metinių pažymių stulpelyje rašoma ,,atl“.

44. Mokiniams, kurie pradeda mokytis pagal pagrindinio ugdymo programos pirmąją dalį, t. y. penktų klasių mokiniams, skiriamas 1 mėnesio adaptacinis laikotarpis.

45. Apie mokinių mokymosi pasiekimus, informuojami mokinių tėvai ir globėjai vadovaudamiesi Lietuvos Respublikos asmens duomenų teisinės apsaugos įstatymu ir centro nustatytu tvarkos aprašu.

 46. Norėdamas išsiaiškinti mokinių ugdymo pasiekimus, mokytojas taiko individualius mokinių pažinimo metodus.

 47. Centro mokytojai diegia individualios mokinio pažangos stebėjimo sistemą, patys kuria stebėjimo įrankius ir veiksmingai juos taiko, atsižvelgdami į mokinių galias ir vertinimo suvokimą, specialiuosius ugdymosi poreikius, numatomą pažangą, tėvų (globęjų, rūpintojų) pageidavimus.

**PENKTAS SKIRSNIS**

**MOKINIŲ MOKYMOSI KRŪVIO REGULIAVIMAS**

 48. Mokiniui mokymosi krūvis per savaitę turi būti paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

 49. Centras vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, centras priima sprendimus dėl mokymosi krūvių sureguliavimo.

 50. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Kitų klasių mokiniams bendras pamokų skaičius per savaitę gali būti ir didesnis, nei numatyta Bendrųjų ugdymo planų 75, 109 punktuose.

51. Per dieną vedamos ne daugiau kaip 7 pamokos. Per savaitę – ne daugiau 35 pamokos.

52. Pamokų skaičius didinamas šiose klasėse:

52.1. socialinių įgūdžių ugdymo klasėse – informacinių technologijų, socialinio technologinio ugdymo, meninei veikloms;

52.2. 6,7,9,10 lavinamojoje, 5,7,9,10 lavinamojoje klasėse - meninei veiklai, informacinėms technologijoms;

52.3. 1,2,4,5 lavinamojoje klasėje – komunikacinei veiklai;

52.4. 1,2,3,4, 9 specialiojoje klasėje – lietuvių kalbai;

52.5. 6/7,8,9 klasėse – informacinėms technologijoms;

52.6. 6/7,8,10 klasėse dailei;

52.7. 6/7 klasėje – technologijoms.

53. Centro nustatytas savaitinių pamokų skaičius:

 53.1. mokiniams, turintiems nežymų intelekto sutrikimą:

 1, 2 jungtinėje specialiojoje klasėje – 24 pamokos,

 3, 4 specialiojoje klasėje -24 pamokos,

 5 specialiojoje klasėje – 26 pamokos,

 6/7 specialiojoje klasėje – 30 pamokų,

8 specialiojoje klasėje – 31 pamoka,

9 specialiojoje klasėje – 31 pamoka,

 10 specialiojoje klasėje – 31 pamoka.

53.2. mokiniams, turintiems vidutinį ir žymų intelekto sutrikimą:

1,2,5 jungtinėje lavinamojoje klasėje – 20 pamokų,

4 lavinamojoje klasėje - 20 pamokų,

5,7,9,10 jungtinėje lavinamojoje klasėje – 20 pamokų,

6,7,9,10 jungtinėje lavinamojoje klasėje – 20 pamokų.

53.3. mokiniams, turintiems nežymų, vidutinį ir žymų intelekto sutrikimą, (baigusiems individualizuotą pagrindinio ugdymo programą) socialinių įgūdžių ugdymo programa:

I, II, III - aisiais ugdymo metais – 30 pamokų.

54. Atostogų laikotarpiu mokiniams namų darbai neskiriami. Namų darbų skyrimą atskiros klasės mokiniams joje dirbantys mokytojai derina tarpusavyje ir su tėvais/globėjais.

55. Po pamokų auklėjamojo darbo metu, atsižvelgiant į dienos režimą gyvenantiems bendrabutyje vaikams pamokų ruošą veda auklėtojas numatytu laiku, vyrauja skaitymo, rašymo ir skaičiavimo įgūdžių lavinimas.

56. Centras pirmadieniais ir penktadieniais organizuoja mažesnį pamokų skaičių nei kitomis savaitės dienomis. Pirmadieniais vyksta klasių vadovų veikla (klasių valandėlės) bei Sveikatos ir lytiškumo ugdymo bei rengimo šeimai bendroji programa.

**ŠEŠTAS SKIRSNIS**

**ŠVIETIMO PAGALBOS MOKINIAMS TEIKIMAS**

 57. Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

 57.1. dėl ligos ar kitų priežasčių praleidusiam dalį pamokų;

 57.2. patyrusiam mokymosi sunkumų COVID-19 pandemijos metu;

 57.3. kitais mokyklos pastebėtais mokymosi pagalbos poreikio atvejais.

 58. Mokykla ugdymo procese privalo laiku užtikrinti sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

 59. Mokykla paskiria asmenį, atsakingą už mokymosi pagalbos teikimo organizavimą.

 60. Specialioji pedagoginė pagalba teikiama vadovaujantis Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228, patvirtintu „Specialiosios pedagoginės pagalbos teikimo tvarkos aprašu“ bei Lietuvos respublikos švietimo, mokslo ir sporto ministro 2020 m. rugpjūčio 3 d. Nr. V-1130 įsakymu „Dėl švietimo ir mokslo ministro 2011 m. liepos 8 d. įsakymo Nr. V-1229 „Dėl specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“ pakeitimo ugdymo proceso metu.

61. Specialiųjų pratybų forma: individualios, pogrupinės (2–4 mokiniai), grupinės (5–8 mokiniai). Mokiniams, turintiems didelių ir labai didelių specialiųjų ugdymo(si) poreikių, specialioji pedagoginė pagalba teikiama per specialiąsias pamokas.

62. Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“. Mokiniui, turinčiam vidutinių, didelių ir labai didelių specialiųjų ugdymosi poreikių, pagal galimybę specialiąją pagalbą teikia auklėtojo ar mokytojo padėjėjas. Atsižvelgiama į kiekvienos klasės mokinių gebėjimus.

63. Mokinių pasiekimai centre stebimi ir analizuojami, laiku identifikuojami kylantys ugdymosi sunkumai. Apie atsiradusius ugdymosi sunkumus informuojami centro švietimo pagalbos specialistai, mokinio tėvai (globėjai, rūpintojai) ir kartu tariamasi dėl ugdymosi pagalbos suteikimo. Kviečiami vaiko gerovės komisijos posėdžiai. Galima grupinė ir individuali pagalba mokiniui. Centras skatina sisteminę mokymosi pagalbą.

64. Specialiosios pedagoginės pagalbos ir elgesio korekcijos dažnumas ir intensyvumas aptariamas vaiko gerovės komisijos posėdžiuose dalyvaujant tėvams, globėjams.

65. Specialioji pedagoginė pagalba gali būti integruojama į ugdymosi procesą. Ugdymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt.

66. Specialiosios pedagoginės ir specialiosios pagalbos teikimo dažnumas ir intensyvumas priklauso nuo jos poreikio mokiniui.

67. Specialiosios pratybos:

67.1. sutrikusios kalbos ir kitos komunikacijos (specialiosios kalbos) lavinimo individualios ir grupinės pratybos (1 pamoka per savaitę) vedamos pamokų metu (labai didelių specialiųjų ugdymosi poreikių mokiniams) ir po pamokų. Mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos integruojamos į komunikacinės ir pažintinės veiklos, lietuvių kalbos pamokas. Pratybų ir komunikacinės, pažintinės veiklos, lietuvių kalbos pamokų turinys turi derėti.

67.2. sutrikusios kalbos ir kitos komunikacijos (specialiųjų kalbos) lavinimo pratybų apskaita vedama TAMO dienyne. Mokslo metų pabaigoje pateikiama logopedo darbo ataskaita.

67.3. kiekvienam mokiniui, sergančiam cerebraliniu paralyžiumi, individualioms gydomojo fizinio ugdymo (1-4 klasės), gydomosios kūno kultūros specialiosioms pratyboms (5-10 klasės) ar sveikatos ugdymo pratyboms (SIU klasės) skiriama po 2 pamokas per savaitę. Pratybos vedamos po pamokų. Jas veda kineziterapeutas.

67.4. specialioji veikla- sensorinis ugdymas bei komunikacinių gebėjimų ugdymas lavinamųjų klasių mokiniams vykdomas veiklų metu.

68. Psichologas, socialinis pedagogas, logopedas dirba vadovaudamiesi pareiginiais nuostatais bei psichologinės, socialinės pedagoginės pagalbos teikimo tvarkos aprašais, patvirtintais direktoriaus 2014-10-01 įsakymu Nr. V-89.

69. Visuomenės sveikatos priežiūros specialistas dirba vadovaudamasis pareigine instrukcija ir sveikatos priežiūros mokykloje tvarkos aprašu, patvirtintu direktoriaus 2014-10-01 įsakymu Nr. V-89.

70. Centras specialiąją pedagoginę ir specialiąją pagalbą mokiniui teikia vadovaudamasi teisės aktais bei įgyvendina pedagoginės psichologinės tarnybos ar švietimo pagalbos tarnybos ir centro vaiko gerovės komisijos rekomendacijomis.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

 71. Centras, atvykus asmeniui, baigusiam užsienio valstybės, tarptautinės organizacijos pradinio, pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

 71.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

 71.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

 71.3. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį;

 71.4. informuoja savivaldybės vykdomąją instituciją ar jos įgaliotą asmenį;

 71.5. prieš pradedant mokiniui mokytis mokykloje, mokyklos vadovo paskirtas asmuo, atsakingas už mokinių, baigusių tarptautinę bendrojo ugdymo programą ar jos dalį,

mokymosi koordinavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

 71.6. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 75, 109, 129 punktuose, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

 71.7. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu rekomenduojama stebėti mokinių individualią pažangą, pasiekimus. Į mokinio adaptacijos procesų valdymą turi būti įtraukta mokyklos vaiko gerovės komisija. Kiekvieno mokinio adaptacijos trukmės laikas individualus, mokykla konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

**AŠTUNTAS SKIRSNIS**

**UGDYMO ORGANIZAVIMAS JUNGTINĖSE KLASĖS****E**

72. Centre sudarant jungtines klases vadovaujamasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ bei 2018 m. liepos 11 d. Nr. 682 Lietuvos Respublikos Vyriausybės nutarimu „Dėl mokyklų vykdančių formaliojo švietimo programas, tinklo kūrimo taisyklių patvirtinimo“ pakeitimo.

 73. Centras, planuodamas ugdymo turinio įgyvendinimą ir sudarydamas ugdymo planą, numato, kurių dalykų pamokas skirtingo amžiaus mokiniams jungtinėje klasėje organizuos vienu metu, o kuriais atvejais – atskirai ar tik dalį kartu, o dalį atskirai. Pamokų skaičius mokiniui per mokslo metus negali būti mažesnis už Bendrųjų ugdymo planų 75, 109, 6 priedo 6, 9, 15 punktuose nurodytą minimalų privalomą pamokų skaičių atitinkamos klasės mokiniui. Maksimalus jungtiniam komplektui skiriamų valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 3 priede nustatyto klasės kontaktinių valandų skaičiaus per mokslo metus.

**DEVINTAS SKIRSNIS**

**MOKINIŲ MOKYMAS NAMUOSE**

 74. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja centras pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

 75. Mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriamos 8 pamokas per savaitę, pagal pagrindinio ugdymo individualizuotą programą -12 pamokų per savaitę (3 priedas), iš jų ne mažiau kaip 35 pamokas per mokslo metus skiriama specialiosioms pamokoms ar specialiajai pedagoginei pagalbai teikti. 7 klasės mokiniui skiriama 1 užsienio kalbos pamoka – anglų kalba.

 76. Mokiniui, turinčiam judesio ir padėties sutrikimų, rekomenduojamos 35 ir daugiau pamokų per mokslo metus skirti gydomajai mankštai;

 77. Dėl ligos ar patologinės būklės negalinčių mokytis centre specialiųjų ugdymosi poreikių turinčių mokinių mokymo namuose ugdymo turinys formuojamas parenkant ugdymo sritis, pritaikant dalykų programas pagal šių mokinių gebėjimus, ugdymo(si) poreikius ir atsižvelgiant į gydytojų rekomendacijas. Mokiniui, mokomam namuose, centras parengia individualizuotą programą, numato mokymosi intensyvumą ir suderina su mokinio tėvais, globėjais.

78. Mokinį, turintį vidutinį, žymų ir labai žymų intelekto sutrikimą namuose ugdo specialusis pedagogas, suderinęs su tėvais ugdymo programą, dalykus ir laiką. Pedagogas konsultuoja tėvus(globėjus) dėl vaiko ugdymo.

**DEŠIMTAS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO IR VIDURINIO UGDYMO PROGRAMAS**

 64. Centras, kurio nuostatuose (įstatuose) įteisintas nuotolinio mokymo proceso organizavimo būdas, gali priimti sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o 9–10 ir SIU klasių mokiniams – iki 30 procentų.

 65. Centras, planuodamas organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

 66. Centras, priėmęs sprendimą ugdymo procesą įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu, ugdymo plane numato, kokią ugdymo proceso dalį, kada, kokios klasės mokiniai mokysis nuotoliniu mokymo proceso organizavimo būdu, ir užtikrina, kad mokiniai pasiektų numatytus mokymosi pasiekimus ir nepatirtų mokymosi praradimų.

 67. Organizuojant ugdymo procesą nuotoliniu mokymo proceso organizavimo būdu, būtina įvertinti mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese. Centras sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu.

 68. Įgyvendindamas ugdymo programas nuotoliniu mokymo proceso organizavimo būdu, centras užtikrina, kad sinchroniniam ugdymui kiekvienai kasei būtų skirta ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui (per savaitę, mėnesį, mokslo metus).

 69. Centras, pradėdama ugdymo procesą organizuoti nuotoliniu mokymo proceso organizavimo būdu, pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Ugdymo proceso tvarkaraštis, jo keitimai mokiniui, mokinio tėvams (globėjams, rūpintojams) turi būti žinomi iš anksto. Sinchroninio ugdymo nepertraukiama trukmė – 90 min. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus ir mokinių amžių. Mokiniams mokantis asinchroniniu būdu, mokytojas asinchroniniam ugdymui skirtą ugdymo proceso laiką skiria mokinių konsultacijoms. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės, skirta pietų pertraukai.

**VIENUOLIKTAS SKIRSNIS**

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

 70. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančio centro ar klasės paskirtį. Dalykų mokytojai, vadovaudamiesi bendrosiomis programomis ir bendrųjų programų pritaikymo rekomendacijomis specialiųjų poreikių mokinių ugdymui „Pradinio ugdymo bendrųjų programų pritaikymo rekomendacijos specialiųjų poreikių mokinių kalbiniam, matematiniam ir socialiniam bei gamtamoksliniam ugdymui“, „Pagrindinio ugdymo bendrųjų programų pritaikymo rekomendacijos specialiųjų poreikių žemų ir labai žemų intelektinių gebėjimų mokinių ugdymui“, Pradinio „Pradinio ir pagrindinio ugdymo bendrųjų programų pritaikymo rekomendacijos specialiųjų poreikių mokinių, turinčių vidutinį, žymų ir labai žymų intelekto sutrikimą ugdymui“, patys rengia programas. Jas tvirtina centro direktorius.

 71. Socialinių įgūdžių ugdymo programa, įgyvendinama centro klasėse, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas.

 72. Centras gali organizuoti specialiųjų klasių, skirtų intelekto sutrikimą turintiems mokiniams, mokinių užimtumą ir per mokinių atostogas, teikti visos dienos ugdymą, organizuoti visos dienos mokyklą. Aukštesniųjų klasių mokiniai savanoriai, vykdantys socialinės veiklos programas, gali padėti mokytojui organizuoti šią veiklą.

 73. Mokiniui, besimokančiam bendrosios paskirties klasėje, vietoje kurios nors ugdymo srities dalykų mokykla gali siūlyti integruotą srities dalyką ar įvairių ugdymo sričių integruotų mokslų pamokas.

 74. Mokant nuotoliniu mokymo proceso organizavimo būdu mokymo trukmė gali būti mažesnė nei 45 min.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

75. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 75 punktu (1 priedas) arba ugdymą organizuojant pagal veiklos sritis (2 priedas) ir joms skiriamą pamokų skaičių. Dorinio ugdymo dalyką mokiniui iki 14 metų parenka tėvai (globėjai), o nuo 14 metų pats mokinys savarankiškai renkasi vieną dorinio ugdymo kryptį. Lavinamųjų 1,2,3,4, klasių mokiniams dėstoma etika. Kitose klasėse tikyba.

  76. Mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane skiriama specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti.

 77. Mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti.

 78. Dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais.

 79. Ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese

dalyvaujančių specialistų rekomendacijas. Mokytojas pasirenka įvairius ugdymo turinio integravimo būdus, integruojami keli ar visi individualizuotos programos dalykai. Derina pradinio ugdymo ir neformaliojo švietimo programų turinį. Programos turinys gali būti skirstomas į įvairios nepertraukiamos trukmės ugdymo periodus.

 80. Mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui.

 81. Mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, centro vaiko gerovės komisijos rekomendacijas, kreipiantis mokytojui, kuris moko vaiką.

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

 82. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 109 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

 82.1. keičiamas (mažinamas, didinamas) dalykams skirtų pamokų skaičius;

 82.2. numatoma papildoma mokytojo pagalba;

 82.3. planuojamos specialiosios pamokos;

 82.4. didinamas pamokų skaičius, skirtas meniniam, technologiniam ugdymui, kitiems dalykams mokyti;

 82.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

 82.6. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama ne mažiau kaip 18 pamokų per metus;

 82.7. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–10 klasėse galima skirti iki 37 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

 83. Mokiniui, bendraujančiam alternatyviuoju būdu, specialiosioms pratyboms 5–10 klasėse skiriama ne mažiau kaip 37 pamokos per metus. Tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti.

84. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti pateiktas 1 priede. 6,7,8,9,10 lavinamųjų klasių mokiniams dėstoma etika. Kitose klasėse tikyba. Mokiniai per technologijų pamokas mokomi įvairių sričių (mityba, konstrukcinės medžiagos, tekstilė, elektronika, namų aplinkos tvarkymas) darbų. Technologijas vienoje klasėje dėsto du mokytojai.

 85. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 6 priedo 9 punkto lentelėje nurodytą pamokų skaičių (2 priedas).

 86. Mokiniui, dėl cerebrinio paralyžiaus turinčiam judesio ir padėties sutrikimų (išskyrus lengvus), gydomosios kūno kultūros specialiosioms pratyboms skiriamos ne mažiau kaip 74 pamokos per metus.

 87. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–10 klasėse skiriamos ne mažiau kaip 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

 88. 5–10 klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.

**IV SKYRIUS**

**SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

 89. Centras, įgyvendindamas socialinių įgūdžių ugdymo programą, renkasi organizavimo formą, ugdymo turinį pateikia pagal dalykus arba veiklas, atsižvelgdama į asmens galias, pritaikydama ugdymo turinį asmens specialiesiems ugdymosi poreikiams ir individualiam ugdymo planui įgyvendinti.

 90. Minimalus pamokų skaičius socialinių įgūdžių ugdymo programai grupinio mokymosi forma kasdieniu mokymo proceso organizavimo būdu įgyvendinti per mokslo metus nurodytas 2 priede.

91. Įvairių socialinio ugdymo, technologinio (darbinio) ugdymo ir (ar) savarankiškumo ugdymo veiklų pamokų skaičius keičiamas, atsižvelgiant į mokinių gebėjimus, centro galimybes, tėvų (globėjų, rūpintojų) ir mokinių pageidavimus. Veiklos gali būti keičiamos dalykais, atsižvelgiant į mokinio galias ir gebėjimus ir kai ugdymas teikiamas laikinojoje grupėje kartu su kitų klasių mokiniais.

 92. Logopedo arba kitoms specialiosioms pratyboms skiriama iki 74 pamokų per metus.

 93. Individualioms sveikatos ugdymo pratyboms gali būti skiriama iki 74 pamokų per metus mokiniui, sergančiam cerebriniu paralyžiumi, turinčiam judesio ir padėties sutrikimų.

 94. Veiklos gali būti integruojamos, jungiamos, keičiamos, siūlomos naujos, atsižvelgiant į mokinių ugdymosi poreikius, sąlygas, dėl kurių koreguojamas ugdymo procesas.

 95. Centre rūpinamasi lietuvių kalbos ugdymu per visų dalykų pamokas. Mokomąsias užduotis panaudoti kalbai ir mąstymui ugdyti, kreipiant dėmesį į kalbos nuoseklumą, logiškumą. Ugdoma kalbinė atsakomybė.

96. Mokymąsi per socialinių mokslų pamokas grindžiamas tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas.

97. Siekiant gerinti gimtojo krašto (pavyzdžiui, rajono savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes istorijos ir geografijos mokymas organizuojamas netradicinėse aplinkose (pavyzdžiui, saugomų teritorijų lankytojų centruose, muziejuose, parkuose).

98. Mokiniams, pradedantiems mokytis pagal pagrindinio ugdymo programos antrąją dalį, į technologijų pamokas integruojamas profesinis orientavimas. Esant galimybei, pamokos organizuojamos kitose aplinkose, susipažįstant su atskirų profesijų žmonėmis ir profesijomis.

 99. Atleisti nuo fizinio ugdymo pamokų mokiniai dalyvauja pamokoje, mokytojas jiems siūlo kitą veiklą (stalo žaidimus, šaškes, veiklą bibliotekoje, socialinę veiklą).

100. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojų rekomendacijas.

101. Specialiosios medicininės fizinio pajėgumo grupės mokinių pasiekimai kūno kultūros pamokose pažymiais nevertinami, įrašoma ,,įskaityta“, arba ,,neįskaityta“.

102. Per kūno kultūros pamokas klasės mokiniai į grupes nedalijami.

103. Vietoj gamtos mokslų srities dalykų centras siūlo integruotas gamtos mokslų pamokas, todėl fizika ir chemija integruojama į biologijos mokymo kursą.

104. Planuodamas darbą mokslo metams, dienai mokytojas individualizuoja, konkretina ugdymo turinį atsižvelgdamas į klasės, pavienių vaikų, mokyklos poreikius ir

galimybes. Mokytojas, planuodamas ugdomąją veiklą vadovaujasi individualizuotų programų rengimo tvarkos aprašu.

 105. Dalyko programas, teminius, auklėjamojo darbo, neformaliojo ugdymo, kultūrinės pažintinės, socialinės veiklos planus pedagogai rengia vadovaudamiesi „Pedagoginės dokumentacijos rengimo ir atsiskaitymo tvarkos aprašu“, centro direktoriaus 2014 m. lapkričio 27 d. įsakymu Nr. V – 115.

106. 1 -10 ir socialinių įgūdžių ugdymo klasių mokiniai dalyvauja veikloje ir už centro ribų: tai įvairios švaros ir socialinės pagalbos akcijos, kultūriniai renginiai, ekskursijos, bendri integraciniai projektai, šventės.

107. Pagalbą kalbos ir komunikacijos sutrikimų turintiems mokiniams teikia specialusis pedagogas kiekvienos pamokos metu.